ผมเป็นแบบนี้มาได้1วันแล้วคืออวัยเพศเป็นแผลบริเวณหนังหุ้มแดงแสบเวลาโดนพอทิ้งไว้จะมีเมือกขาวๆยึดติดระหว่างหนังหุ้มกับอวัยเพศพอจะดึงออกก็แสบ(ไม่เคยมีเพศสัมพันธ์)
สวัสดีค่ะ การมีแผลที่อวัยวะเพศชายอาจเกิดจากการเสียดสี การถลอกเช่นจากเสื้อผ้าหรือการมีเพศสัมพันธ์ หรือเกิดจากการติดเชื้อโรคติดต่อทางเพศสัมพันธ์เช่นหนองใน แผลริมอ่อน ซิฟิลิซ เริม หูด หรือเกิดจากการแพ้สารสัมผัสเช่นสบู่ ถุงยางอนามัย หรือเกี่ยวกับการมีหนังหุ้มปลายอวัยวะเพศตีบ เป็นต้นควรไปพบแพทย์เพื่อตรวจหากเจ็บมาก มีแผลที่อวัยวะเพศชัดเจน ในระหว่างนี้ควรงดการมีเพศสัมพันธ์ ทำความสะอาดอวัยะเพศภายนอกโดยควรทำความสะอาดบริเวณภายใต้หนังหุ้มปลายด้วยเพื่อไม่ให้มีเชื้อโรคหรือขี้ไคลสะสม ควรทำความสะอาดด้วยน้ำอุ่นทุกวันในระหว่างอาบน้ำ รวมทั้งดึงหนังหุ้มปลายองคชาตให้เปิดออกอย่างช้าๆ ระวังการเสียดสีบริเวณอวัยวะเพศ